Az olasz Battistini Vivai datolyaszilva (kakiszilva) oltvány kínálata

2024. tavaszra

***Érdeklődés esetén a Palesits Faiskolai Kft. ad árajánlatot az oltványokra. A behozatalt 100 db feletti tételeknél tudjuk megoldani, házi kerti igényeket nem tudunk teljesíteni. Az oltványok behozatala előreláthatólag 2024. február közepe- március eleje.***

A datolyaszilva a mediterrán országokban termesztett gyümölcsfaj. A gyümölcse Magyarországon, az áruház láncokban jelent meg először és felkeltette egy- két termesztő és kiskert tulajdonos figyelmét. Elterjedését segíti a globális felmelegedés, ami miatt talán a Magyarországi termesztésének is lesz létjogosultsága. De, nem árt megjegyezni, hogy jelenleg még a klímánk kontinentális! Számíthatunk a nyári forróság mellett, a kemény telekre is. Ez utóbbi károsíthatja a kakiszilva oltványokat. Fajtái nem védettek, mindegyik Diospyros lotus magonc alanyon kerül forgalomba.

****

**Kakiszilvák termés fejlődése július elején, Magyarországon**

**Fajtaleírások:**

**Cioccolatino**

Közepes növekedési erélyű, bőtermő fajta, amely jól alkalmazkodik különböző termőtájakhoz. Közép időben virágzik, Olaszországban június 1. hetében. Porzófajtának is ajánlott! Érése: szeptembertől október végéig. Gyümölcshéja narancssárga, termése gömb alakú, közepes mérettel. Húsa éréskor világos barna, édes, sok magvú.

**Hana Fuyu**

Közepes növekedési erélyű fajta, szétterülő korona habitussal. Bőtermő. Virágzása bő. Érése középkorai. Gyümölcsei nagyok, kúpos gömb alakúak. Héja sötét narancssárga, húsa világosabb narancssárga, kemény és elég édes.

**Jiro**

Jól adaptálódó fajta, több termőtájra ajánlható. Közepes növekedésű, szétterülő koronával. Bőtermő. Középidőben virágzik, érése novembertől decemberig tart. Gyümölcse közepes méretű, héja sárgás narancssárga. Húsa kemény, íze kiemelkedő.

**O’Gosho**

Az egyik legjobb alkalmazkodó képességű fajta, még hideg területeken is. Fája közepesen erős növekedésű, magas termőképességű. Virágzása és termésérése közép idejű. Sok virágot hoz. Gyümölcsére a közepes méret, a narancsvörös héj és a kemény hús jellemző. Íze jó, édes, aromás.

**Royo Brillante**

Erős növekedésű, felfelé törő koronát nevel. középidőben virágzik, csak termős virágokat hoz.Érése kései, a Tipo után 12 nappal érik. Gyümölcsei nagyok pirosasak. Húsa sárgás narancssárga, nagyon édes, aromás. Kedvelt fajta!

**Sharon**

Izraelben a kereskedelmi neve: Triumph. Közepesen erős növekedésű a fája és a termőképessége is közepes. Standard virágzású, érése októbertől novemberig tart. Gyümölcsének mérete közepes, vagy nagy. Héja húsa kemény, narancssárga, nagyon jó ízű, kajszibarackos íz világgal rendelkezik.

**Tipo**

Középerős növekedésű, felálló korona habitussal. Bőtermő. Középidőben, bőségesen virágzik. Érése november- december. Gyümölcsei nagyok és megnyúlt gömb alakúak.Héja narancssárga, húsa sötét narancssárga, jó ízű. Jól alkalmazkodik különböző területekhez, a hidegtűrése is kiemelkedő. A Royo Brillante mellett ez a fajta is közkedvelt.

**Tone Wase**

Nagyon alkalmazkodó képes fajta, mely korai érésével és jó termés tulajdonságaival teszi érdekessé magát. Fája erőteljes növekedésű, bőven terem. Virágzása bő és rendszeres. Érése szeptember közepén- végén van. Gyümölcse mély narancssárga, közepes méretű, szögletes alakkal. Íze jó, húsa puha, narancssárga, közepes cukortartalommal.

**Vaniglia**

Dél- Olaszországban régóta termesztett fajta. Középerős növekedéssel, szétterülő koronával. Bőtermő. Közép időben virágzik, kiváló porzó fajta! Érése november- december hónapban van. Gyümölcs héja narancssárga piros bemosottsággal.. Húsa narancssárga, nagyon lédús, édes. Hidegtűrése átlagon felüli.

A fent leírt fajták mellett lehetőség van a következő fajták rendelésére:

**’Nikita’s** **Gift’** és **’Roseyanka’**.



**Diospyros kaki alanyok nyári hajtószemzése**



**3 éves datolyaszilva oltvány**